EkBass/fiwiki-20250220-pages-articles huggingface dataset:
Yaquin kieli

Yaquin kieli on Meksikon Sonoran ja Yhdysvaltojen Arizonan osavaltioissa asuvien yaquiden puhuma kieli. Se kuuluu uto-atsteekkilaisten kielten kielikuntaan. Meksikossa kielellä on noin 14 000 puhujaa ja Yhdysvalloissa vuoden 2000 tietojen mukaan 620. Kieli on läheistä sukua mayon kielelle ja kielien puhujat ymmärtävät osittain toisiaan. ==Piirteet== Tavallisin sanajärjestys yaquin kielessä on subjekti-objekti-verbi. Niinpä esimerkiksi suomen kielen lause "minä näen kissan" sanottaisiin yaquin kielen sanajärjestykseen käännettynä "minä kissan näen". Yksiköistä tehdään monikkoja lisäämällä sanan loppuun pääte -m tai -im. Päätettä -im käytetään, jos sana on vokaaliin loppuva laina espanjasta tai englannista. Päätettä -k käytetään menneisyyteen viittaavissa aikamuodoissa ja päätettä -ne futuurissa. Säännöissä on tosin monia poikkeuksia.Sanojen ääntäminen vaihtelee voimakkaasti eri puhujaryhmien kesken. ==Lähteet== Luokka:Yhdysvaltain kielet Luokka:Meksikon kielet
LÉ Orla

LÉ Orla (viirinumero P41) on Irlannin laivaston Peacock-luokan partiovene, joka valmistui Britannian kuninkaallisen laivaston HMS Swiftiksi. Se nimettiin Irlannin laivastossa irlantilaisen prinsessan Orlan mukaan.MacGinty, Tom s. 257 == Valmistus == Alus tilattiin Hall, Russell and Companyltä Aberdeenista, missä köli laskettiin 1983. Se laskettiin vesille 11. syyskuuta 1983 ja liitettiin 3. toukokuuta 1984 kuninkaalliseen laivastoon nimellä HMS Swift.McIvor s. 232 == Palvelus == Vuoden 1985 kesästä alkaen alus oli Hongkongissa, kunnes se todettiin alkuvuodesta 1988 tarpeettomaksi ja poistettiin palveluksesta. Alus hinattiin Britteinsaarille ja myytiin 21. marraskuuta 1988 Irlannille, joka liitti sen 16. tammikuuta 1989 laivastoonsa nimellä LÉ Orla. Aluksen ensimmäisenä päällikkönä oli komentajakapteeni Tuohy. ==Lähteet == * * * === Viitteet === Luokka:Irlannin laivaston sotalaivat
Rahat ja pois

__NOTOC__ Rahat ja pois on Ne Luumäet -yhtyeen kokoelmalevy. Se julkaistiin alun perin huhtikuussa 1999 ja uudelleen vuonna 2011. Levy sisältää Ne Luumäkien suurimmat hitit vuosilta 1986–1993 sekä uudet kappaleet ”Tiedän mitä teit viime kesänä” ja ”Autopartio 525” vuodelta 1999. == Kappaleet == # # # # # # # # # # # # # # # # # # # # == Arvostelut == * Soundi: Soundi: Levyarvio == Lähteet == * Albumin kansivihko === Viitteet === Luokka:Vuoden 1999 albumit Luokka:Ne Luumäet -yhtyeen albumit
Mark Clattenburg

Mark Clattenburg (s. 13. maaliskuuta 1975 Consett, County Durham, Englanti) on englantilainen jalkapalloerotuomari. Hänestä tuli kansainvälinen erotuomari vuonna 2006. Varsinaiselta ammatiltaan hän on sähköasentaja. Clattenburg tuomitsi ensimmäisen ottelunsa Englannin Valioliigassa 21. elokuuta 2004, kun Everton ja Crystal Palace pelasivat vastakkain. Clattenburg on tunnustautunut Newcastle Unitedin kannattajaksi, minkä vuoksi hän ei voi tuomita joukkueen otteluita.The man in black ... and white icNewcastle.co.uk. Viitattu 26.9.2011. Vuonna 2016 Clattenburg tuomitsi sekä Mestarien liigan että Euroopan-mestaruuskilpailujen loppuottelun. == Lähteet == == Aiheesta muualla == * Mark Clattenburgin tilastot Soccerbase-sivustolla Luokka:Englantilaiset jalkapallotuomarit Luokka:Vuonna 1975 syntyneet Luokka:Elävät henkilöt
Dejen Gebremeskel

Dejen Gebremeskel (s. 24. marraskuuta 1989) on etiopialainen kestävyysjuoksija. Gebremeskel sai hopeaa alle 20-vuotiaiden Afrikan- mestaruuskilpailujen 5 000 metrin juoksussa Ouagadougoussa 2007. Hän oli Edinburghin maastojuoksun MM-kilpailuissa 2008 poikien sarjassa 18:s. Joukkuekilpailussa Etiopia sijoittui toiseksi. Hän sai samana vuonna pronssia Bydgoszczin alle 20-vuotiaiden MM-kilpailujen 5 000 metrin juoksussa ajalla 13.11,97. Gebremeskel sijoittui Dohan sisäratojen MM-kilpailuissa 2010 kymmenenneksi 3 000 metrin juoksussa. Hän sai Daegun MM-kilpailuissa 2011 pronssia 5 000 metrillä ajalla 13.23,92. Istanbulin sisäratojen MM- kilpailuissa 2012 Gebremeskel oli viides 3 000 metrillä ajalla 7.42,60. Lontoon olympialaisissa 2012 hän voitti hopeaa 5 000 metrillä ajalla 13.41,98. Moskovan MM-kilpailuissa hän sijoittui 10 000 metrillä 16:nneksi. Hän sai 3 000 metrillä pronssia Sopotin MM-hallikilpailuissa 2014 ajalla 7.55,39. == Henkilökohtaiset ennätykset == === Ulkoradat === Matka Aika Paikka Päivä 3 000 m 7.45,9h+ Tukholma 6. elokuuta 2010 5 000 m 12.46,81 Saint-Denis 6. heinäkuuta 2012 10 000 m 26.51,02 Sollentuna 27. kesäkuuta 2013 5 km 13.11 Carlsbad 3. huhtikuuta 2011 10 km 27.45 San Juan 27. helmikuuta 2011 === Sisäradat === Matka Aika Paikka Päivä 3 000 m 7.34,14 Tukholma 23. helmikuuta 2012 5 000 m 13.11,78 Boston 6. helmikuuta 2010 == Lähteet == Luokka:Etiopialaiset kestävyysjuoksijat Luokka:Etiopialaiset olympiamitalistit Luokka:Vuonna 1989 syntyneet Luokka:Elävät henkilöt
Kostjantyn Lerner

Kostjantyn Zaivelevytš Lerner (; 28. helmikuuta 1950 Odessa – 24. syyskuuta 2011) oli ukrainalainen shakin suurmestari. https://web.archive.org/web/20110828025427/http://ratings.fide.com/card.phtml?event=14100061 Vuosina 1978–1982 hän oli shakin Ukrainan-mestari. == Lähteet == ==Aiheesta muualla== *Chessgames.com Luokka:Vuonna 1950 syntyneet Luokka:Vuonna 2011 kuolleet Luokka:Shakin suurmestarit Luokka:Ukrainalaiset shakinpelaajat Luokka:Neuvostoliittolaiset shakinpelaajat
Lasinalunen

Lasinalunen tai lasinalusta on lasin tai kupin alla käytettävä alusta, joka suojelee pöytää tiivistyneeltä vedeltä tai märältä lasilta. Lasinaluset valmistetaan yleensä kartongista, mutta käytössä on myös kestävämpiä materiaaleja kuten muovit, jopa korkki ja keramiikka. Lasinalusissa voidaan käyttää myös erilaisia kuoseja, jolloin niitä voidaan pitää tunnisteina eri henkilöiden käytössä oleville laseille esimerkiksi illanistujaisissa. Lasinaluset ovat usein mainostuotteita. Ne voivat mainostaa ravintolaa itseään tai esimerkiksi olutmerkkiä. Lasinalusten kerääminen on harrastus, josta käytetään nimitystä tegestologia. ==Aiheesta muualla== * A collection of coasters Luokka:Kodinesineet Luokka:Juomakulttuuri
Bologojen rautatieasema

Bologojen (Moskovan) rautatieasema () on Venäjän Tverin alueen Bologojessa, vilkkaasti liikennöidyn Pietarin ja Moskovan välisen radan varrella sijaitseva Venäjän rautateiden risteysasema. Runsaan pikajunaliikenteen ohella Bologojen Moskovan asemalta liikennöi lähijunia Tveriin. == Lähteet == == Aiheesta muualla == * Venäjän rautateiden matkustajaliikenteen sivut, sis. aikatauluhaku (rzd.ru) * Расписание поездов по вокзалу Бологое. Отправление. - Bologojen rautatieaseman kaukojunien aikatauluja (rasp.yandex.ru) * Расписание электричек по вокзалу Бологое - Bologojen aseman lähijunien aikatauluja (rasp.yandex.ru) * Aikatauluhaku Bologojen Moskovan asemalle (kaukojunat) (poezda.net) * Venäjän rautateiden luoteisen osan, eli Lokakuun rautateiden rataverkon jpg-kartta väliasemineen * , (parovoz.com) Luokka:Tverin alueen rautatieliikennepaikat
Jääpallon SM-sarjakausi 1985–1986

Jääpallon Suomenmestaruus kaudella 1985-1986 ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura, hopeaa sai sarjanousija Lappeenrannan Veiterä. Vuodesta 1941 lähtien SM-sarjassa pelanneen Oulun Palloseuran putoaminen varmistui 5. helmikuuta, kun se hävisi Kemissä Veitsiluodon Vastukselle 0–6.Martti Siukonen - Matti Ahola: Urheilun vuosikirja 1987 sivu 84 (ISBN 951-20-2930-8) == Mestaruussarja == === Sarjataulukko === Joukkue O V T H Maalit P Oulun Luistinseura 18 16 1 1 103–38 33 Helsingin IFK 18 15 1 2 122–46 31 Lappeenrannan Veiterä 18 13 2 3 91–40 28 Botnia-69 18 8 2 8 72–71 18 Veitsiluodon Vastus 18 6 2 10 61–71 14 Porvoon Akilles 18 6 2 10 55–84 14 Warkauden Pallo -35 18 6 2 10 57–91 14 Keminmaan Pallo 18 5 1 12 55–91 11 Rovaniemen Palloseura 18 4 2 12 42–85 10 Oulun Palloseura 18 3 1 14 42–83 7 OPS putosi sarjasta suoraan. RoPS karsintaan. ===Karsintasarja=== Joukkue Pisteet Mikkelin Kampparit 12 Rovaniemen Palloseura 6 Kulosaaren Vesta 5 Oulun Palloklubi 1 Kampparit nousi SM-sarjaan, jossa myös RoPS säilyi. ===Runkosarjan parhaat pisteentekijät=== Sija Pelaaja Joukkue Maalit Syötöt Pisteet 1\. Veikko Niemikorpi HIFK 44 23 67 2\. Matti Alatalo OLS 38 15 53 3\. Leo Segerman Veiterä 35 13 48 4\. Esko Korhonen Botnia 27 7 34 5\. Timo Okkonen OLS 3 30 33 6\. Heikki Raitavuo HIFK 25 7 32 7\. Esa Määttä Botnia 9 22 31 8\. Petri Partanen HIFK 20 6 26 9\. Lauri Segerman Veiterä 7 17 24 10\. Esa Moisanen KemPa 22 0 22 == Välierät == Välierät pelattiin kaksiosaisina ja ne aloitettiin molemmat Helsingissä. Joukkue 1 Tulos Joukkue 2 Ottelu 1 Ottelu 2 Botnia-69 6–12 Oulun Luistinseura 1–5 (0–4) 5–7 (3–3) Helsingin IFK 6–10 Lappeenrannan Veiterä 5–5 (4–2) 1–5 (0–3) == Loppuottelu == 9.3.1986 Pori Joukkue 1 Tulos Joukkue 2 Oulun Luistinseura 8–2 (3–1) Lappeenrannan Veiterä ==Lopulliset sijoitukset== Sija Joukkue 1\. Oulun Luistinseura 2\. Lappeenrannan Veiterä 3\. Helsingin IFK 4\. Botnia-69 == Suomen mestarit == OLS: Jukka Palinsaari, Jorma Saastamoinen, Kalevi Immonen, Juha Niemikorpi, Ari Rintala, Timo Okkonen, Ilkka Alatalo, Sakari Puotiniemi; Matti Alatalo, Jari Loukkola, Jari Löthman; Jouni Vesterinen, Jouko Kämäräinen, Marko Paksuniemi, Heikki Kontturi. Valmentaja Reijo Karppinen. == Lähteet == * Siukonen-Ahola: Urheilu Jätti 1987, Gummerus (ISBN 951-20-2930-8) ===Viitteet=== Luokka:Jääpallon SM-sarja Luokka:Vuoden 1986 jääpallo Luokka:Vuoden 1985 jääpallo
Celebesinpöllönen

Celebesinpöllönen (Otus manadensis) on pöllöihin kuuluva lintu. Sitä tavataan Indonesiassa. Sen elinpiiriä ovat subtrooppiset ja trooppiset alavat ja vuoristometsät. ==Lähteet== ==Aiheesta muualla== * Luokka:Pöllöset
(233960) 2010 AX2

(233960) 2010 AX2 (kirjoitetaan myös (233960) 2010 AX2) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Lowe vuonna 2010. Koska 2010 AX2:n absoluuttinen magnitudi (H) on 15,0; sen läpimitta on todennäköisesti välillä 3–6 kilometriä. 2010 AX2 kiertää Aurinkoa päävyöhykkeen ulko-osissa ja sen kiertoaika on 5,86 vuotta. ==Katso myös== *(67890) 2000 WK61 *(100001) 1982 UC3 *(246687) 2009 AD *(279588) 2011 ER3 ==Lähteet== *JPL Small-Body Database Browser: 233960 (2010 AX2) *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
1809 Prometheus

1809 Prometheus on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välillä. Prometheuksen löysivät C. J. van Houten, I. van Houten-Groeneveld ja T. Gehrels vuonna 1960. Pikkuplaneetta sai nimensä kreikkalaisen mytologian Prometheuksen mukaan, mutta ennen kuin se sai nimensä se tunnettiin tilapäisellä tunnuksella 2522 P-L. Koska Prometheuksen absoluuttinen magnitudi (H) on 12,1, sen läpimitta on todennäköisesti välillä 11–24 kilometriä. Tätä pikkuplaneettaa ei pidä sekoittaa myöhemmin löytyneeseen Saturnuksen kuuhun, jonka nimi on myös Prometheus.JPL Small-Body Database Browser: 1809 Prometheus (2522 P-L) IAU Minor Planet Center: Discovery Circumstances: Numbered Minor Planets ABSOLUTE MAGNITUDE (H) Numbered minor planets ==Lähteet== Luokka:Päävyöhykkeen asteroidit
Henrik IV (Kastilia)

Henrik IV Kyvytön () oli Kastilian kuningas vuosina 1454–1474 isänsä Juhana II:n jälkeen.O´Callaghan, s. 681. Nuorena prinssinä Henrikillä oli suuri vaikutusvalta isäänsä Juhana II:een, joka hallitsi Kastiliaa. Niinpä vuonna 1441 hän äitinsä kanssa suostutteli isänsä erottamaan prinssiä kontrolloimaan pyrkineen Trujillon herttua Álvaro de Lunan ja siirtämään tämän kuudeksi vuodeksi maaseudulle. Henrik itse oli uskottunsa Escalonan herttua Juan Pachecon vaikutusvallassa.O´Callaghan, s. 563. Pachecosta tuli Villenan markiisi, ja yhdessä prinssi Henrikin kanssa heillä oli kuninkaaseen suuri vaikutusvalta.O´Callaghan, s. 564. Kuninkaana Henrik IV ajautui sotaan Navarran kanssa vuonna 1460O´Callaghan, s. 570., ja pian konfliktiin liittyi myös Ranska.O´Callaghan, s. 571. Henrik tuki Katalonian kapinallisia, mutta Ludvig XI esiintyi kummankin puolen ystävänä ja suostutteli Henrikin luopumaan vaateistaan Navarraan.O´Callaghan, s. 572. Henrik oli naimisissa kahdesti, ensin Navarran Blankan kanssa (1440 - 1453) ja sitten Portugalin Johannan kanssa (1455 - 1468). Molemmat avioliitot päättyivät avioeroon: ensimmäinen koska Henrik väitti noituuden tehneen hänet kyvyttömäksi Blankan kanssa, jälkimmäinen Johannan väitetyn uskottomuuden takia. Ylhäisö pakotti Henrikin nimeämään seuraajakseen veljensä ja luovuttamaan tämän Villenan markiisin kasvatettavaksi sekä naittamaan sisarpuolensa Isabellan markiisin veljen Pedro Girónin kanssa. Pedro kuoli vuonna 1466, ja avioitumisaie purkaantui.O´Callaghan, s. 573. Kuninkaan veljen Alfonson kuoltua vuonna 1468 ylimykset valitsivat kruununperijäksi Isabellan, joka vastoin veljensä aikeita ilmoitti avioituvansa serkkunsa, Aragonian kruununprinssi Ferdinandin kanssa.O´Callaghan, s. 574. Henrik IV ei hyväksynyt sisarensa avioliittoa, ja vuonna 1470 hän nimesikin aiemmin aviottomana lapsena pidetyn tyttärensä Juanan seuraajakseen ja naitti tämän Ranskan kuninkaan nuoremmalle veljelle. Ranskan prinssin kuolema ja kastilialaisten raivoisa vastustus tekivät vallanperimyksestä kuitenkin mahdottoman. Villena ja Henrik IV kuolivat vuonna 1474, ja vallan peri Isabella.O´Callaghan, s. 575. ==Lähteet== * ===Viitteet=== Luokka:Hallitsijat Luokka:Kastilian kuninkaalliset Luokka:Vuonna 1425 syntyneet Luokka:Vuonna 1474 kuolleet
KPT

KPT voi tarkoittaa seuraavia: *KPT, jalkapalloseura Kuopion Pallotoverit, sittemmin nimeltään Koparit *K.P.T., ylioppilaiden radikaali fennomaaniyhdistys 1880-luvulla Luokka:Täsmennyssivut
Arginaasi

Arginaasi on entsyymi, joka katalysoi ureakierron viimeistä vaihetta, jossa arginiini hydrolysoidaan ornitiiniksi ja ureaksi. Arginaasin EC-numero on EC 3.5.3.1 ja CAS-numero 9000-96-8. Arginiinin lisäksi arginaasi voi hydrolysoida myös muita samankaltaisia yhdisteitä esimerkiksi agmatiinin putreskiiniksi ja kanavaniinin. == Toiminta == Nisäkkäillä arginaasista tunnetaan kaksi isoentsyymiä arginaasi I ja arginaasi II. Isoentsyymit eroavat levinneisyydeltään kudoksissa ja katalyyttisiltä ominaisuuksiltaan. Arginaasi I esiintyy pääasiassa maksasoluissa ja sen tehtävä on tuottaa ureaa ja ornitiinia ureakierron viimeisessä vaiheessa. Arginaasi II on yleinen munuaisissa, ohutsuolessa, maitorauhasissa ja paisuvaiskudoksessa. Sen tehtävänä on säädellä solun arginiini- ja ornitiinikonsentraatioita. Toimiakseen arginaasi tarvitsee Mn2+-ioneja. Mangaani-ioni on sitoutunut entsyymissä koordinaatiosidoksella yhteen histidiiniaminohappoon ja kahteen asparagiinihappoon. Arginaasin katalysoimassa reaktiossa vesimolekyyli hyökkää arginiinin C=N+-sidokseen, jolloin muodostuu tetraedrimäinen välituote. Tämä välituote ei ole stabiili vaan hajoaa spontaanisti, ja entsyymin aktiivisen kohdan histidiiniaminohappo avustaa hajoamista luovuttaen välituotteelle protonin, jolloin eliminoituu ureamolekyyli ja muodostuu lisäksi ornitiinia. == Arginaasi ja sairaudet == Argininemia eli arginaasin puutos aiheutuu resessiivisesti autosomien kautta periytyvästä mutaatiosta. Se on ureakiertoon liittyvistä sairauksista harvinaisin. Arginaasipuutoksen oireita ovat psykomotoristen taitojen kehittymättömyys ja spastinen diplegia eli alaraajojen jäykkyys. Arginaasi II kilpailee typpioksidisyntaasin kanssa substraatistaan arginiinista ja täten säätelee elimistön typpimonoksidin tuotantoa. Typpimonoksidilla on tehtävä nisäkkäiden seksuaalisessa kanssakäymisessä ja kiihottumisessa. Hyvin aktiivinen arginaasi II haittaa typpioksidisyntaasin aktiivisuutta ja siten voi aiheuttaa seksuaalista haluttomuutta. Yhdeksi hoitomuodoksi on esitetty arginaasi II -entsyymiä inhiboivia boronihappojohdannaisia, kuten 2(S)-amino-6-boronoheksaanihappoa (ABH) ja S-(2-boronoetyyli)-L-kysteiiniä (BEC). == Lähteet == Luokka:Hydrolaasit
Henrik III (Kastilia)

Henrik III Kärsivä (, el Doliente) oli Kastilian kuningas vuosina 1390–1406 isänsä Juhana I:n jälkeen.O’Callaghan, s. 681. Valtaan tullessaan Henrik oli 12-vuotias, mutta Juhana Gent turvasi hänen valtansa.O’Callaghan, s. 536. Maa ajautui kuitenkin nopeasti sekasortoon, ja vuonna 1393 Henrik III otti vallan 14-vuotiaana ja vakautti valtakunnan.O’Callaghan, s. 537. Henrikin aikana suhteet naapurivaltioihin olivat pääsääntöisesti vakaat ja rauhanomaiset.O’Callaghan, s. 538. Henrikin avioliitto Lancasterin Catalinan kanssa yhdisti vanhan ja uuden kuningassuvun, sillä kuningatar oli syrjäytetyn Pietari I:n tyttärentytär.O’Callaghan, s. 534. Pariskunnan poika Juhana II peri kruunun vuonna 1406.O’Callaghan, s. 541. ==Lähteet== * ===Viitteet=== ==Aiheesta muualla== Luokka:Kastilian kuninkaalliset Luokka:Vuonna 1379 syntyneet Luokka:Vuonna 1406 kuolleet
Sinfonia nro 38 (Mozart)

Sinfonia no. 38 D-duuri (KV 504) on Wolfgang Amadeus Mozartin vuonna 1786 valmistunut sinfonia. Sinfonia tunnetaan lisänimellä Prahalainen. Teos ensiesitettiin Prahassa 19. tammikuuta 1787. ==Osat== #Adagio - Allegro #Andante #Finale (Presto) == Aiheesta muualla == * Teos IMSLP-projektissa 38 Luokka:1780-luvun musiikkiteokset
C/1680 V1

C/1680 V1 eli vuoden 1680 suuri komeetta on Aurinkoa kiertävä komeetta,JPL Small-Body Database Browser: C/1680 V1 joka tuli lähelle Aurinkoa vuonna 1680, jolloin se myös löydettiin. Komeetan löysi Gottfried Kirch 14. marraskuuta.THE GREAT COMET OF 1680 Komeetta ohitti Maan 0,42 AU:n etäisyydeltä 30. marraskuuta kyseisenä vuonna. Komeetan kirkkauden magnitudi oli suurimmillaan 1–2, ja se oli ensimmäinen kaukoputkella löydetty komeetta.Great Comets in History C/1680 V1 on Aurinkoa hipova komeetta, joka kävi lähimmillään 200 000 kilometrin päässä Auringon pinnasta. Se ei silti ollut ns. Kreutz-ryhmän komeetta, joita on suuri osa Aurinkoa hipovista komeetoista.A SOHO and Sungrazing Comet FAQ C/1680 V1:stä pidettiin aluksi kahtena eri komeettana. Toinen näkyi vuoden 1680 lopulla ja toinen vuoden 1681 alussa, mutta sen tajuttiin olevankin yksi ja sama komeetta, jota oli havainnoitu ennen ja jälkeen perihelin, jolloin se oli käynyt Auringon takana. Komeetan rata on hyvin epäkeskinen: sen eksentrisyys on jopa 0,999986. Aluksi uskottiin, että komeetan kiertoaika on 575 vuotta, mutta nykyään sen kiertoajan uskotaan olevan noin 9 356 vuotta. Komeettaa on kutsuttu myös Kirchin komeetaksi tai Newtonin komeetaksi. C/1680 V1 oli 1600-luvun kirkkaimpia komeettoja, ja se on ehkä parhaiten tunnettu siitä, että Sir Isaac Newton käytti sitä koetellessaan ja todistaessaan Keplerin lakeja.Great Comet of 1680 Newton oli viimeinen C/1680 V1:stä havaintoja tehnyt henkilö.JPL Small-Body Database Browser: 8000 Isaac Newton (1986 RL5) ==Lähteet== Luokka:Komeetat
Sinfonia nro 36 (Mozart)

Sinfonia no. 36 C-duuri (KV 425) on Wolfgang Amadeus Mozartin vuonna 1783 valmistunut sinfonia. Sinfonia tunnetaan lisänimellä Linziläinen. Teos ensiesitettiin Linzissä 4. marraskuuta 1783. ==Osat== #Adagio - Allegro spiritoso #Poco adagio #Menuetto #Finale (Presto) 36 Luokka:1780-luvun musiikkiteokset
Antti Parviainen

Antti Parviainen (s. 1976) on suomalainen yrittäjä ja kirjailija. Hän on koulutukseltaan kauppatieteiden maisteri Turun kauppakorkeakoulusta pääaineenaan kansantaloustiede. Parviainen aloitti uransa valuuttakauppiaana MeritaNordbankenissa vuonna 2000, jonka jälkeen hän johti Nordean strukturoidut sijoitustuotteet -osastoa (2005–2014). Pankkiirin uran jälkeen Parviainen siirtyi yrittäjäksi ja perusti venture capital -sijoituksiin erikoistuneen sijoituspalveluyhtiö Innovestor Oy:n vuonna 2014. Parviainen on perustanut myös rahoituksen ja it -alan konsultointiin erikoistuneen Sterly Oy:n, jossa hän toimii edelleen hallituksen puheenjohtajana. Parviainen on kirjoittanut kolme sijoittamiseen, sijoittajapsykologiaan ja startup -sijoittamiseen keskittyvää tietokirjaa. Kaksi ensimmäistä on kirjoitettu yhdessä Ph.D. Sami Järvisen kanssa. Parviainen kirjoitti vuosina 2009–2012 viikoittaista sijoittajablogia Arvopaperi-lehteen. == Teokset == * * Parviainen, Antti ja Järvinen, Sami: Sijoittamalla miljonääriksi. Helsinki: Talentum Oy, 2012. ISBN 978-952-14-1900-3. * Parviainen, Antti: Startup- sijoittaminen. Helsinki: Alma Talent, 2017. ISBN 978-952-14-2977-4 Luokka:Suomalaiset tietokirjailijat Luokka:Vuonna 1976 syntyneet Luokka:Elävät henkilöt
I Fall in Love Too Easily

”I Fall in Love Too Easily” on Jule Stynen säveltämä ja Sammy Cahnin sanoittama musiikkikappale vuodelta 1944. Sen esitti ensimmäisen kerran Frank Sinatra vuoden 1945 elokuvassa Laulaen maihin (). Kappale oli ehdokkaana parhaan laulun Oscar-palkinnon saajaksi. Kappaleen kertosäe on 16 tahdin mittainen. Sammy Cahn on sanonut sen synnystä: ”Laulu kirjoitettiin eräänä iltana Palm Springsissä. Kun lauloin viimeisen rivin, Jule Styne katsoi minuun ja sanoi: ’No niin. Se on siinä.’ Tiesin, että hänen mielestään olisimme voineet kirjoittaa enemmän, mutta tunsin, että kaikki sanottava oli jo sanottu, ja jos joutuisin kirjoittamaan sen uudestaan lopettaisin yhä samaan kohtaan.” Jazzmusiikissa kappaleesta on tullut usein soitettu standardi. Sen ovat nauhoittaneet muun muassa Chet Baker, Miles Davis, Ralph Towner, Diane Schuur ja Fred Hersch. Sauvo Puhtila on kääntänyt kappaleen suomeksi nimelle ”Rakastun liian helposti”. == Lähteet == Luokka:Vuoden 1944 kappaleet Luokka:Jule Stynen säveltämät kappaleet Luokka:Sammy Cahnin sanoittamat kappaleet Luokka:Jazzstandardit
Sinfonia nro 35 (Mozart)

Sinfonia no. 35 D-duuri (KV 385) on Wolfgang Amadeus Mozartin vuonna 1782 valmistunut sinfonia. Sinfonia tunnetaan lisänimellä Haffner-sinfonia. ==Osat== #Allegro con spirito #Andante #Menuetto #Finale. Presto 35 Luokka:1780-luvun musiikkiteokset
Orontes

Orontes () on Välimeren koilliskulmaan laskeva noin 570 kilometrin pituinen joki. Se alkaa Antilibanonin vuorilta Libanonista, kulkee Syyrian länsiosien kautta etelästä pohjoiseen rannikon suuntaisena ja laskee Välimereen Turkin alueella lähellä Antakyaa (antiikin Antiokiaa). == Lähteet == == Aiheesta muualla == Luokka:Libanonin joet Luokka:Syyrian joet Luokka:Turkin joet Luokka:Välimereen laskevat vesistöt Luokka:Turkin vesistöt
Società Italiana Ernesto Breda

Società Italiana Ernesto Breda (SIEB), joka yleisemmin tunnetaan vain Bredana, oli italialainen Ernesto Bredan vuonna 1886 Milanoon perustama teollisuusyritys. Yritys valmisti aluksi höyryvetureita ja muuta rautateiden kalustoa, mutta myöhemmin tuotanto laajeni aseisiin ja lentokoneisiin. Yritys kansallistettiin 1962, jolloin siitä tuli osa EFIM-yhtiötä. Se meni konkurssiin 1990-luvulla. Linja-auto- ja raitiovaunutuotanto oli liitetty kansallistamisen yhteydessä Ansaldoon, josta tuli AnsaldoBreda. Aseteollisuudesta tuli itsenäinen Breda Meccanica Bresciana samoin kuin tutkimusyksiköstä Instituto Scientifico Breda. == Lentokoneet == *Breda A.2 *Breda A.4 *Breda A.7 *Breda A.9 *Breda A.10 *Breda Ba.15 *Breda Ba.19 *Breda CC.20 *Breda Ba.25 *Breda Ba.26 *Breda Ba.27 *Breda Ba.28 *Breda Ba.32 *Breda Ba.33 *Breda Ba.39 *Breda Ba.42 *Breda Ba.44 *Breda Ba.64 *Breda Ba.65 *Breda Ba.75 *Breda Ba.82 *Breda Ba.88 *Breda Ba.92 *Breda Ba.201 *Breda Ba.205 *Breda-Pittoni BP.471 *Breda-Zappata BZ.308 *Tebaldi-Zari == Lähteet == == Aiheesta muualla == *
Alfonso VII (Kastilia)

Alfonso VII Keisari (esp. El Emperador), (1. maaliskuuta 1105, Caldas de Reyes – 21. elokuuta 1157, Santa Elena) oli Kastilian ja Leónin kuningas vuosina 1126–1157 äitinsä Urracan jälkeen.O´Callaghan, s. 679 Alfonso VII:llä oli vaateita muslimien hallitsemasta Zaragozasta, ja hänen vasallejaan olivat Navarran kuningas, Barcelonan kreivi Ramón Berenguer IV ja monet muut merkittävät aateliset. Alleviivatakseen johtoasemaansa kristittyjen kuninkaiden joukossa Alfonso antoi kruunata itsensä keisariksi vuonna 1135.O´Callaghan, s. 223 Kuollessaan hän jakoi kuitenkin valtakuntansa kahdelle pojalleen ja vesitti näin työnsä kristittyjen valtioiden yhdistämiseksi.O´Callaghan, s. 233 Pojista Sancho III sai Kastilian ja Ferdinand II Leónin.O´Callaghan, s. 235 == Suku ja perhe == Alfonso VII:n vanhemmat olivat Leónin kuningatar Urraca I ja Burgundin kreivi Raimund. Hänellä oli myös vanhempi sisar Sancha Ramirez ja avioton sisar- ja velipuoli äitinsä seuraavasta suhteesta. Alfonso VII oli kaksi kertaa naimisissa ja hänellä oli tunnustettuja aviottomia lapsia. Hän avioitui vuonna 1127/1128 Barcelonan Berengarian (1116–helmikuu 1149), Barcelonan kreivi Ramón Berenguer III:n ja Provencen kreivittären Dulcen tyttären kanssa. Heillä oli seitsemän lasta: * Ramón de Castilla, kuoli lapsena 1136 jälkeen * Sancho (1133–1158), Kastilian kuningas Sancho III * Fernando (1137–1188), Leónin kuningas Ferdinand II * Constanza de Castilla (n. 1136/1141–1160). Avioitui Ranskan kuninkaan Ludvig VII:n kanssa. * Sancha de Castilla (1137–1179), avioitui Navarran kuninkaan Sancho VI el Sabion kanssa. * García de Castilla (1142–1146), kuoli lapsena * Alfonso de Castilla (1144/1146–n. 1149), kuoli lapsena Alfonso avioitui vuonna 1152 Puolan prinsessa Riquildan (1140–16. kesäkuuta 1185), suurherttua Vladislaus II:n ja Babenbergin Agneksen tyttären kanssa. Heillä oli kaksi lasta: * Fernando de Castilla (1153–1157), kuoli lapsena * Sancha de Castilla (1154–1208). Avioliitto 1174 Aragonin kuninkaan Alfonso II:n kanssa. Suhteesta Gontrodo Pérezin kanssa: * Urraca Alfonso la Asturiana (1133–1189). Avioitui 1144 Pamplonan kuninkaan García Ramírezin kanssa. Suhteesta Urraca Fernández de Castron kanssa, joka oli kreivi Rodrigo Martínezin leski: * Estefanía Alfonso la Desdichada (1139/1148–1180). Avioliitto Fernando Rodríguez de Castro el Castellanon kanssa, joka murhasi hänet. == Lähteet == * === Viitteet === Luokka:Leónin kuninkaalliset Luokka:Kastilian kuninkaalliset
Lommahdus

Lommahdus tarkoittaa puristetun rakenneosan paikallista nurjahdusta. Havaittavissa esimerkiksi alumiinisen juomatölkin päälle astuttaessa. Kuorman jakautuessa tasaisesti tölkin vaipalle, saattaa tölkki kestää. Kun rasitus siirtyy vaipan jollekin osalle, antaa tölkki periksi, eli lommahtaa. Luokka:Jatkuvan aineen mekaniikka Luokka:Materiaalitiede Luokka:Rakennesuunnittelu
Maailma, minä ja kulttuuri

Maailma, minä ja kulttuuri: Emergentin materialismin näkökulma on Ilkka Niiniluodon artikkelikokoelma, joka on ilmestynyt Otavan kustantamana vuonna 1990. Kirjoitukset ovat emergenttiä materialismia edustavaa kulttuurifilosofiaa. == Lähteet == == Aiheesta muualla == * Raimo Siltala: Tieteenfilosofin ristiretki kulttuurin teoriaan. Helsingin sanomat 5.8.1990. Luokka:Kirjat kulttuurifilosofiasta Luokka:Suomalaiset tietokirjat Luokka:Vuoden 1990 kirjat
C/-43 K1

C/-43 K1 tai Caesarin komeetta on komeetta, joka näkyi kirkkaana vuonna 44 eaa.. Se on todennäköisesti antiikin ajan kuuluisin komeetta. Vaikka komeetta oli hyvin kirkas ja näkyi päivälläkin, niin sen kuuluisuus ei tule niinkään sen näkyvyydestä, vaan siitä että se näkyi juuri Julius Caesarin murhan jälkeen Rooman yllä. ==Lähteet== *JPL Small-Body Database Browser: C/-43 K1 * Luokka:Komeetat
Tuiran kamarikuoro

Tuiran kamarikuoro r.y. on oululainen sekakuoro, joka on perustettu vuonna 1969. Sitä ovat johtaneet Pekka Mäntymaa (1969–1989), Leena Hyvönen (1989–1997), Risto Laitinen (1998–2023) ja vuodesta 2023 lähtien Satu Korpi. Varajohtajana toimii Kaisu Koivurova. Perinteisen kamarikuoromusiikin lisäksi kuoro on esittänyt orkesterisäestyksellisiä teoksia yhteistyössä mm. Oulu Sinfonian, Oulun Oopperan ja Kemin kaupunginorkesterin kanssa. == Lähteet == ==Aiheesta muualla== *Tuiran kamarikuoron verkkosivut Luokka:Oulun musiikki Luokka:Suomalaiset sekakuorot
Marie Therese Nordsletta Aslaksen

Marie Therese Nordsletta Aslaksen (s. 1979) on norjansaamelainen poliitikko, joka edustaa Etelä-Norjassa asuvia saamelaisia (SbS). Hänet valittiin kaudelle 2013-2017 saamelaiskäräjille. Hän oli edustaja myös kaudella 2009–2013, ja oli myös suunnittelu- ja talouskomitean jäsen. Lisäksi hän johtaa tukirahoista päättävää elintä (Tilskuddsstyret). Hän on ollut saamelaiskäräjien edustaja myös kausilla 1997–2001 ja 2005–2009, mutta oli silloin edustajana työväenpuolueesta. Kaudella 2001–2005 hän oli 1. varaedustaja ja oli samalla Tilskuddsstyretin apulaisjohtaja. Aslaksen on koulutukseltaan sosionomi, ja hänellä on myös kaupallinen koulutus. Hän työskentelee opettajana Volla skolessa. == Lähteet == ==Aiheesta muualla== *Sametinget - Elämäkerta *Sametinget.no - Aslaksen, Marie Therese Nordsletta Luokka:Saamelaiset henkilöt Luokka:Norjalaiset poliitikot Luokka:Vuonna 1979 syntyneet Luokka:Elävät henkilöt
Suomen ympäristöopisto SYKLI

Suomen ympäristöopisto SYKLI on valtakunnallinen ammatillinen erikoisoppilaitos, jonka omistavat TTS Työtehoseura Hyvinkään-Riihimäen Seudun Ammattikoulutussäätiö, Palvelualojen ammattiliitto PAM sekä Ympäristöteollisuus ja -palvelut YTP ry. Syklin perustehtävänä on osaamisen vahvistaminen ja toiminnan parantaminen kestävän kehityksen tavoitteiden mukaisesti. Oppilaitoksen toimipaikat sijaitsevat Riihimäellä ja Helsingissä. == Lähteet == == Aiheesta muualla == * Syklin kotisivut Luokka:Helsingin ammattioppilaitokset Luokka:Suomen ammattioppilaitokset Luokka:Tampereen oppilaitokset Luokka:Riihimäen oppilaitokset
Raúl Mera

Raúl Ebers Mera Pozzi (s. 14. kesäkuuta 1936 Montevideo) on uruguaylainen aktiiviuransa lopettanut koripalloilija. Hän kilpaili vuoden 1956 kesäolympialaisissa Melbournessa ja kuului pronssia saaneeseen joukkueeseen. Hän osallistui kesäolympialaisiin jälleen vuonna 1960 Roomassa mutta jäi mitaleitta kuuluen kahdeksanneksi sijoittuneeseen joukkueeseen.Raúl Mera Biography and Olympic Results | Olympics at Sports-Reference.com Mera pelasi Montevideon Club Atlético Stockolmolle. == Lähteet == Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1936 syntyneet Luokka:Elävät henkilöt
C/1999 F1

C/1999 F1 (Catalina) on Aurinkoa kiertävä komeetta, joka löydettiin Catalina Sky Survey -ohjelmalla vuonna 1999. C/1999 F1:n rata on hyvin epäkeskinen: sen eksentrisyys on noin 0,9988384. Komeetan keskietäisyys Auringosta on noin 4 981,90 AU:ta ja kiertoaika noin 351 642,46 vuotta. ==Lähteet== *JPL Small-Body Database Browser: C/1999 F1 (Catalina) *Catalina Sky Survey Interesting Discoveries, Pre-2003 *C/1999 F1 ( Catalina ) Luokka:Komeetat
Yhdystie 2453

Yhdystie 2453 on maantie joka kulkee Nakkilan Arantilasta Harjavallan keskustaan. Tien pituus on 9 kilometriä. Nakkilan katuosoitteissa siitä käytetään nimeä Harjavallantie, Harjavallassa se puolestaan on nimeltään Satakunnantie. ==Muuta== Yhdystien 2453 reittiä liikennöi arkisin kouluvuoden aikana Porin ja Kokemäen väliä kulkeva bussilinja 71, joka kulkee kaksi kertaa päivässä Harjavallasta Nakkilaan ja kerran Nakkilasta Harjavaltaan. Linjaa liikennöivät Lyttylän Liikenne ja Sundell. ==Lähteet== Luokka:Nakkilan liikenne Luokka:Harjavallan liikenne 2453
Fort Garry Hotel

Fort Garry Hotel on hotelli Winnipegin kaupungissa Manitoban provinssissa Kanadassa. Rakennus rakennettiin vuosina 1911–1913. Fort Garry Hotel on rakennettu château-tyyliin. Rakennuksessa on 13 kerrosta. ==Lähteet== * HistoricPlaces.ca - HistoricPlaces.ca == Aiheesta muualla == Luokka:Kanadan hotellit Luokka:Winnipegin rakennukset ja rakennelmat
Body to Body

Body to Body on Blue Systemin vuonna 1996 julkaistu toiseksi viimeinen albumi. Se sisältää ajalleen tyypillistä eurodance tyylistä musiikkia, jollaiseksi Blue Systemin tyyli oli muuttunut vuonna 1994 julkaistulta X - Ten albumilta lähtien. == Kappaleet == # "Body to Body" - 3:32 # "Only With You" - 3:25 # "For the Children" - 3:58 # "It's For You" - 3:22 # "Dam, Dam" - 4:13 # "Can This Be Love" - 4:13 # "On and On" - 3:22 # "Freedom" - 3:28 # "Deeper Deeper" - 3:22 # "Oh, I Miss You" - 3:35 # "Thank God, It's Friday Night" - 3:17 Luokka:Vuoden 1996 albumit Luokka:Blue Systemin albumit
Antti Parviainen (valmentaja)

Antti Parviainen (s. 1960) on suomalainen jääpallovalmentaja. == Valmentajaura == Parviainen on toiminut kolmeen otteeseen Suomen jääpallomaajoukkueen päävalmentajana, vuosina 1989–1992, 1997–1999 ja 2013–2019. Hän on valmentanut maajoukkuetasolla myös Viroa vuosina 2000–2001 ja Suomen junioreita vuosina 1985–1988. Seuratasolla hän on valmentanut jyväskyläläisseura JPS:ää vuosina 1983–1988, helsinkiläisseura Botniaa vuosina 1988–1996 ja porvoolaisseura Akillesta vuodesta 2012 vuoteen 2016. Parviainen toimi toisen kerran Akilleen päävalmentajana kaudella 2018-2019.https://www.uusimaa.fi/urheilu/1420004 Botnia voitti hänen valmennuksessaan kahdesti SM-kultaa ja kolmesti SM-hopeaa. Parviainen on valmentanut jääpallon lisäksi myös junioritason jääkiekossa. == Yksityiselämä == Parviainen on koulutukseltaan liikuntatieteiden kandidaatti, joksi valmistui Jyväskylän yliopistosta vuonna 1988. Urheiluvalmentamisen lisäksi hän on toiminut muun muassa Mercuri Urvalin konsulttina, Helsingin Diakonissalaitoksen kehitysjohtajana, erityisasiantuntijana ja laatu- ja turvallisuuspäällikkönä sekä SLU:n erityisasiantuntijana. Keväällä 2022 Parviainen valittiin Suomen Jääpalloliiton puheenjohtajaksi.https://www.finbandy.fi/fi/antti-parviainen-valittiin-suomen- jaapalloliiton-uudeksi-puheenjohtajaksi/ == Saavutukset == Maajoukkueessa: *MM-hopea: 1999, 2016 *MM-pronssi: 1991, 1997, 2017, 2018, 2019 Seurajoukkueessa: *SM-kulta: 1989, 1992 *SM-hopea: 1990, 1991, 1993, 2016 *SM- pronssi: 1995, 1996 == Lähteet == Luokka:Suomalaiset jääpallovalmentajat Luokka:Vuonna 1960 syntyneet Luokka:Elävät henkilöt
Jace Everett

Jace Everett (s. 1972 Evansville, Indiana YhdysvallatAllMusic - Jace Everett Biography) on yhdysvaltalainen laulaja ja lauluntekijä. Hänen tunnetuin kappaleensa on True Blood -televisiosarjan tunnussävel "Bad Things". ==Ura== Everett julkaisi ensimmäisen singlensä "That's The Kind of Love I'm In" vuonna 2005. Hänen esikoisalbuminsa Jace Everett ilmestyi seuraavana vuonna. Albumin kappaleesta "Bad Things" tehtiin myöhemmin televisiosarjan True Blood tunnussävel. Everett on sittemmin julkaissut albumit Old New Borrowed Blues (2008), Red Revelations (2009) ja Mr. Good Times (2011). Everett on ollut säveltämässä Josh Turnerin kappaletta "Your Man". Kappale nousi Billboardin country-listan ykköseksi vuonna 2006.Broadcast Music Incorporated - Charts Stand by 'Your Man' ==Diskografia== * Jace Everett (2005) * Old New Borrowed Blues (2008) * Red Revelations (2009) * Mr. Good Times (2011) * Terra Rosa (2013) ==Lähteet== ==Aiheesta muualla== * Jace Everettin virallinen sivusto * Jace Everett Twitterissä * * * Jace Everett MusicBrainz-sivustolla Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Yhdysvaltalaiset countrymuusikot Luokka:Vuonna 1972 syntyneet Luokka:Elävät henkilöt
Habiba Ghribi

Habiba Ghribi (s. 9. huhtikuuta 1984 Kairouan) on tunisialainen kestävyysjuoksija, jonka päälaji on 3 000 metrin estejuoksu. Ghribi sijoittui 2002 Radèsin Afrikan-mestaruuskilpailuissa 5 000 metrin juoksussa 11:nneksi. Hän karsiutui Helsingin MM-kilpailuissa 2005 3 000 metrin estejuoksun alkuerissä. Hän sai samassa lajissa hopeaa Bambousin Afrikan- mestaruuskilpailuissa 2006 ajalla 10.10,93. Pekingin olympialaisissa 2008 hän oli estejuoksussa kolmastoista. Ghribi sai Pescaran Välimeren kisoissa 2009 pronssia 1 500 metrin juoksussa. Berliinin MM-kilpailuissa hän oli 3 000 metrin estejuoksussa viides. Sekä Daegun MM-kilpailuissa 2011 (aika 9.11,97) että Lontoon olympialaisissa 2012 (aika 9.08,37) Ghribi sijoittui alun perin toiseksi maansa ennätysajoilla, mutta nousi myöhemmin molempien kisojen voittajaksi kun Julija Zaripova hylättiin dopingin vuoksi. Lontoossa hänestä tuli ensimmäinen olympiamitalin voittanut tunisialainen nainen. Afrikan- mestaruuskilpailuissa 2014 Ghribi sijoittui estejuoksussa viidenneksi ja 1 500 metrillä kuudenneksi. Ghribi saavutti Pekingin MM-kilpailuissa 2015 hopeaa 3 000 metrin estejuoksussa ajalla 9.19,24. Rio de Janeiron olympialaisissa 2016 hän oli estejuoksussa kahdestoista. == Henkilökohtaiset ennätykset == === Ulkoradat === Matka Aika Paikka Päivä 1 500 m 4.06,38 Zagreb 2. syyskuuta 2014 3 000 m 8.52,06 Franconville 28. huhtikuuta 2013 5 000 m 16.12,9 Radès 22. kesäkuuta 2003 10 000 m 35.03,83 Radès 17. syyskuuta 2005 10 km 33.30 Casablanca 22. toukokuuta 2004 3 000 m ej 9.05,36 Bryssel 11. syyskuuta 2015 === Sisäradat === Matka Aika Paikka Päivä 3 000 m 8.46,61 Birmingham 21. helmikuuta 2015 == Lähteet == == Aiheesta muualla == Luokka:Tunisialaiset estejuoksijat Luokka:Tunisialaiset olympiavoittajat Luokka:Vuonna 1984 syntyneet Luokka:Elävät henkilöt
Vitali Manski

Vitali Vsevolodovitš Manski (, s. 2. joulukuuta 1963 Lviv, UkrainaМанский Виталий (Archived in Archive.org) ) on venäläinen dokumentti- ja elokuvaohjaaja. Hän on asunut Latviassa Krimin valtauksen jälkeen ja vei mukanaan sinne arkistonsa. Hän on syntyperältään ukrainanjuutalainen. Manski opiskeli Moskovassa VGIK-elokuvakoulussa ja teki ensimmäisen dokumenttielokuvansa 1989. Hän oli pitkään Vladimir Putinin luottodokumentaristi ja on tehnyt dokumentteja myös Mihail Gorbatšovista ja Boris Jeltsinistä. Hän on saanut dokumenteistaan yli sata palkintoa eri puolilla maailmaa. Manski vieraili tammikuussa 2018 Suomessa DocPoint- festivaalilla, jolla esitettiin dokumentti Putin's Witnesses. Kesäkuussa 2023 hänet julistettiin Venäjällä ulkomaiseksi poliittiseksi toimijaksi.Минюст объявил Льва Шлосберга и Виталия Манского иностранными агентами Радио Свобода ==Filmografiaa== *Tšastnyje hroniki. Monolog, 1999, dokumentti *Brodvei. Tšernoje more, 2002, dokumentti *Anatomija Tatu, 2003, dokumentti *Naša rodina, 2005, dokumentti *Žar nežnyh. Diki, diki pljaž, 2006, dokumentti *Neitsyys kaupan, (Devstvennost) 2008, dokumentti Pohjois-Koreasta *Saman auringon alla, 2015 *Putin's Witnesses, 2018, dokumentti ==Lähteet== == Aiheesta muualla == Luokka:Venäläiset elokuvaohjaajat Luokka:Dokumenttiohjaajat Luokka:Vuonna 1963 syntyneet Luokka:Elävät henkilöt
Luciano Pacomio

Luciano Pacomio (s. 4. marraskuuta 1941 Villanova Monferrato) on italialainen roomalaiskatolinen piispa. Hänet vihittiin papiksi 29. kesäkuuta 1965 ja nimitettiin Mondovin hiippakunnan piispaksi 3. joulukuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn. Pacomio asetettiin virkaansa 2. helmikuuta.Catholic-Hierarchy.org: Bishop Luciano Pacomio Pacomio erosi tehtävsitään Mondovìn piispana 29. syyskuuta 2017. == Lähteet == Luokka:Italialaiset piispat Luokka:Katoliset piispat Luokka:Vuonna 1941 syntyneet Luokka:Elävät henkilöt
Suck It and See

Suck It and See on Arctic Monkeysin neljäs studioalbumi, joka julkaistiin 3. kesäkuuta 2011. Se debytoi Suomen virallisen listan sijalla 34. == Kappaleet == Japanin julkaisuun sisältyy lisäksi kappale ”The Blond-O-Sonic Shimmer Trap”, joka julkaistiin myös singlen ”Don’t Sit Down ’Cause I’ve Moved Your Chair” B-puolena. == Arvostelut == * AllMusic: AllMusic review * Desibeli.net: Arctic Monkeys: Suck It And See Viitattu 23.11.2022. * Pitchfork: 7.5/10Pitchfork Media review * Rolling Stone: Rolling Stone: Album review * Rumba: Arviossa Arctic Monkeys: Suck It and See – Brittiyhtye esittelee uutuuslevyllään nuoruuden koko kirjon Viitattu 23.11.2022. * Soundi: Arctic Monkeys: Suck It And See Viitattu 23.11.2022. == Lähteet == Luokka:Arctic Monkeysin albumit Luokka:Vuoden 2011 albumit
Gros-Islet (kunta)

Gros-Islet on kunta Saint Lucian pohjoiskärjessä Karibialla. Sen pinta-ala on 101 km2Districts Citypopulation ja vuoden 2010 asukasluku 22 647\. Gros-Islet on Saint Lucian nopeimmin kasvava kunta; vuosina 2001–2010 kunnan väkiluku kasvoi yli 20%.2010 population and housing census Saint Lucia Government Gros- Islet samannimisessä keskustaajamassa on moderni krikettikenttä, jossa pelattiin maailmancupin otteluita 2007. Matkailijat suosivat Gros-Isletiä myös joka perjantai järjestettävien katujuhlien takia.Gros Islet St Lucia Vacation Guide and Information Kunnan pohjoisosassa on Pigeon Islandin vanha linnoitus. Pigeon Island on nykyisin kansallispuisto.Pigeon Island National Landmark Saint Lucia National Trust Kylästä on noin 20 minuutin kävelymatka piennartietä pitkin Pigeon Pointiin. Introducing Pigeon Island National Park Lonely Planet ==Lähteet == Luokka:Saint Lucian kunnat
Luigi Bianco

Luigi Bianco (s. 3. maaliskuuta 1960 Montemagno) on italialainen roomalaiskatolinen piispa. Hänet vihittiin papiksi Casale Monferraton hiippakuntaan 30. maaliskuuta 1985 ja nimitettiin Faleronen titulaariarkkipiispaksi sekä apostoliseksi nuntiukseksi Hondurasiin 12. tammikuuta 2009. Piispaksi vihkiminen seurasi 25. huhtikuuta. Pääkonsekraattorina toimi Tarcisio Bertone, jota avustivat Alceste Catella ja Luciano Pacomio. == Lähteet == Luokka:Italialaiset piispat Luokka:Katoliset piispat Luokka:Pyhän istuimen diplomaatit Luokka:Vuonna 1960 syntyneet Luokka:Elävät henkilöt
Eddie Murphy lavalla

Eddie Murphy lavalla (Eddie Murphy Raw) on vuonna 1987 valmistunut stand up -komiikkaelokuva. Elokuvassa Eddie Murphy esiintyy lavalla kertoen vitsejä ja esittäen sketsejä itsestään, perheestään ja kuuluisista henkilöistä. Samuel L. Jackson tekee elokuvassa cameoroolin. Elokuvan on ohjannut Robert Townsend. Elokuva kuvattiin New Yorkin Madison Square Gardenissa. Elokuvassa sanotaan sana ”fuck” peräti 223 kertaa mikä oli enemmän kuin siihen astista ennätystä hallineessa elokuvasssa Scarface – arpinaama. Elokuvan kiroiluennätyksen ohittivat myöhemmin elokuvat Mafiaveljet (1990) ja South Park: Isompi, pidempi ja leikkaamaton (1997). == Lähteet == Luokka:Stand up -komiikka Luokka:Vuoden 1987 yhdysvaltalaiset elokuvat Luokka:Yhdysvaltalaiset komediaelokuvat
Cookin patsas

Cookin patsas () on kapteeni James Cookin kunnaksi rakennettu patsas. James Cook oli brittiläinen tutkimusmatkailija ja merenkävijä. Hän purjehti kolmesti (1768–1771, 1772–1775 ja 1776–1779) Tyynellä valtamerellä ja kartoitti laajoja aiemmin tuntemattomia alueita, muun muassa koko Uuden-Seelannin rannikon ja Australian itärannikon. Cookin patsas sijaitsee Victoria Squarella Christchurchin kaupungissa Uudessa-Seelannissa. Patsas valmistui vuonna 1932. Patsaan veistäjänä ja suunnittelijana toimi William Trethewey. Patsas on valmistettu Italian Carraran alueen marmorista. Patsaan omistaa Christchurch City Council. == Aiheesta muualla == == Lähteet == Luokka: Veistokset Luokka:Uuden-Seelannin rakennukset ja rakennelmat Luokka:Christchurch
Claudio Baggini

Claudio Baggini (1. elokuuta 1936 Rooma – 25. syyskuuta 2015) oli italialainen roomalaiskatolinen piispa. Hänet vihittiin papiksi 14. kesäkuuta 1959 ja nimitettiin Vigevanon hiippakunnan piispaksi 18. maaliskuuta 2000. Piispaksi vihkiminen seurasi 30. huhtikuuta. Pääkonsekraattorina toimi Giacomo Capuzzi, jota avustivat Paolo Magnani ja Giovanni Locatelli.Catholic-Hierarchy.org: Bishop Claudio Baggini Baggini asetettiin virkaansa 18. kesäkuuta 2000, ja hän toimi tehtävissään, kunnes erosi niistä 12. maaliskuuta 2011. == Lähteet == Luokka:Italialaiset katoliset piispat Luokka:Vuonna 1936 syntyneet Luokka:Vuonna 2015 kuolleet
Giacomo Capuzzi

Giacomo Capuzzi (14. elokuuta 1929 Manerbio – 26. joulukuuta 2021) oli italialainen roomalaiskatolinen piispa. Hänet vihittiin papiksi 29. kesäkuuta 1952 ja nimitettiin Lodin hiippakunnan piispaksi 7. maaliskuuta 1989. Piispaksi vihkiminen seurasi 30. huhtikuuta. Pääkonsekraattorina toimi Bruno Foresti, jota avustivat Paolo Magnani ja Vigilio Mario Olmi.Catholic- Hierarchy.org: Bishop Giacomo Capuzzi Capuzzi erosi tehtävistään 14. marraskuuta 2005. == Lähteet == Luokka:Italialaiset piispat Luokka:Katoliset piispat Luokka:Vuonna 1929 syntyneet Luokka:Vuonna 2021 kuolleet
Vigilio Mario Olmi

Vigilio Mario Olmi (14. elokuuta 1927 Coccaglio – 25. tammikuuta 2019 Brescia) oli italialainen roomalaiskatolinen piispa. Hänet vihittiin papiksi Brescian hiippakuntaan 25. kesäkuuta 1950 ja nimitettiin sen vihkipiispaksi sekä Gunuguksen titulaaripiispaksi 20. maaliskuuta 1986. Piispaksi vihkiminen seurasi 18. toukokuuta. Pääkonsekraattorina toimi Bruno Foresti, jota avustivat Luigi Morstabilini ja Pietro Gazzoli.Catholic-Hierarchy.org: Bishop Vigilio Mario Olmi Olmi jäi eläkkeelle 25. maaliskuuta 2003. == Lähteet == Luokka:Italialaiset piispat Luokka:Katoliset piispat Luokka:Vuonna 1927 syntyneet Luokka:Vuonna 2019 kuolleet
Anse-la-Raye (kunta)

Anse-la-Raye on kunta Saint Lucian länsirannalla Karibialla. Sen pinta-ala on 31 km2Districts Citypopulation ja vuoden 2010 asukasluku 6 033.2010 population and housing census Saint Lucia Government Kunnan samanniminen keskustaajama sijaitsee Karibianmeren rannalla. Useimmat sen asukkaat ovat kalastajia. Kylässä rakennetaan edelleen myös perinteisiä yhdestä puusta kaiverrettuja kanootteja.Anse La Raye St Lucia Guide ==Lähteet == Luokka:Saint Lucian kunnat
Humbug

Humbug on brittiläisen rockyhtye Arctic Monkeysin kolmas studioalbumi, joka julkaistiin elokuussa 2009. Yhtye aloitti kappaleiden säveltämisen ja sanoittamisen kesän 2008 lopulla ja viimeistelivät sen keväällä 2009. Humbug on huomattavasti synkempi ja kokeellisempi kuin yhtyeen kaksi aiempaa albumia. Edellisen albumin, vuoden 2007 Favourite Worst Nightmaren tavoin Humbug julkaistiin ensimmäiseksi Japanissa 19. elokuuta 2009, tämän jälkeen Australiassa, Brasiliassa, Saksassa ja Irlannissa 21. elokuuta. Britanniassa se julkaistiin myöhemmin 24. elokuuta ja Yhdysvalloissa päivää myöhemmin. Albumi ylsi ensimmäisellä listaviikollaan Suomen virallisen listan sijalle 11.Musiikkituottajat: Arctic Monkeys – Humbug == Kappaleet == Kaikki kappaleet kirjoittanut Alex Turner. == Kokoonpano == * Alex Turner – laulu, kitara * Jamie Cook – kitara * Nick O’Malley – basso * Matt Helders – rummut, lyömäsoittimet, taustalaulu == Listasijoitukset == Lista Paras sijoitus Viikkoja listalla Australian ARIA-albumilista 2. 5 Itävallan Ö3-albumilista 7. 5 Belgian Ultratop-albumilista 1. 10 Tanskan Hitlisten-albumilista 4. 4 Alankomaiden MegaCharts-albumilista 2. 11 Suomen virallinen lista 11. 1 Ranskan SNEP-albumilista 2. 23 Saksan GfK-albumilista 4. 4 Irlannin IRMA- albumilista 1. 11 Italian FIMI-albumilista 17. 9 Uuden-Seelannin RIANZ- albumilista 3. 4 VG-lista (Norja) 7. 3 Portugalin AFP-albumilista 7. 3 Espanjan Promusicae-albumilista 5. 11 Sverigetopplistan (Ruotsi) 12. 3 Sveitsin Hitparade-albumilista 7. 6 Britannian albumilista 1. 16 Yhdysvaltain Billboard 200 -albumilista 15. 4 Listasijoitusten lähde: == Lähteet == Luokka:Arctic Monkeysin albumit Luokka:Vuoden 2009 albumit
HMS Vindex (1915)

HMS Vindex oli Britannian kuninkaallisen laivaston vesilentokoneiden emälaiva ensimmäisessä maailmansodassa. Armstrong Whitworth valmisti aluksen nimellä SS Viking, ja se oli suunniteltu nopeaksi matkustajalautaksi Isle of Man Steam Packet Companylle. == Valmistus == Isle of Man Steam Packet Company tilasi SS Vikingin Armstrong Whitworthilta ja sen köli laskettiin 1904. Alus laskettiin vesille 7. maaliskuuta 1905 ja se valmistui toukokuussa 1907.Gardiner, Robert 1906-1921 s. 69 Amiraliteetti pakko-otti aluksen 15. maaliskuuta 1915 lopulla vesilentokoneiden emälaivaksi, ja se lunastettiin 11. lokakuuta. Alus nimettiin HMS Vindexiksi, jotta vältettäisiin sekaannus hävittäjä HMS Vikingin kanssa. == Palvelus == Pääosan urastaan alus palveli Pohjanmerellä, mistä se kahdesti teki hyökkäyksen saksalaisten Zeppelini-tukikohtaan Tonderniin. 3. marraskuuta 1915 aluksen Bristol Scout -lentokoneesta tuli ensimmäinen lentotukialukselta noussut lentokone, ja aluksen toisesta koneesta tuli ensimmäisen lentotukialukselta torjuntalennolle noussut lentokone vuoden 1916 aikana, kun se torjui onnistuneesti Zeppelin L 17:n. Alus siirrettiin vuonna 1918 Välimerelle, ja se myytiin takaisin alkuperäisille omistajilleen 12. helmikuuta 1920. Alus palveli toisessa maailmansodassa vuosina 1942–1943 joukkojenkuljetusaluksena nimellä HMS Viking. Alus saapui 24. syyskuuta 1954 Wardille romutettavaksi. ==Lähteet== * * === Viitteet === Luokka:Kuninkaallisen laivaston vesilentokoneiden emälaivat Luokka:Armstrongin valmistamat alukset Luokka:Yhdistyneen kuningaskunnan ensimmäisen maailmansodan vesilentokoneiden emälaivat